**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

###### ANGAJAMENT DE CONFIDENTIALITATE

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Proiect**

**Unitatile 3 si 4 Cernavoda Romania**

ANGAJAMENT DE CONFIDENTIALITATE

[], o companie legal constituita si functionand in conformitate cu legile din [], cu sediul social in [], avand datele de identificare [] (denumita in continuare “[IP]**”),**

**AVAND IN VEDERE CA:**

1. Societatea Nationala Nuclearelectrica S.A., in calitate de societate nationala la care statul roman este actionar majoritar („**SNN**”) intentioneaza sa selecteze un investitor privat pentru a continua proiectul Unitatile 3 si 4 ale Centralei Nucleare de la Cernavoda (“**Proiectul**“).
2. In acest scop, SNN organizeaza o procedura competitiva de selectare a unui investitor privat pentru constituirea unei societati cu capital mixt de tip IPP (Producator Independent de Energie), in vederea implementarii unui proiect „Green/Brown Field” avand ca scop realizarea Proiectului Unitatile 3 si 4 CNE Cernavoda, conform prevederilor art. 50 din Legea nr. 137 din 2002 privind unele masuri pentru accelerarea privatizarii, precum si potrivit *Procedurii privind realizarea Proiectelor de tip "Green/Brown Field" prin constituirea de societati comerciale de tip IPP, având ca aport in natură bunuri ale societăţilor comerciale, companiilor/societăţilor nationale si regiilor autonome din portofoliul MECMA si aport in numerar al unui potential investitor*, aprobată prin Ordinul ministrului economiei, comerţului şi mediului de afaceri nr. 1646∕28.08.2012, modificată si completată prin Ordinul ministrului economiei, comerţului şi mediului de afaceri nr. 2518∕19.11.2012, prin Ordinul ministrului delegat pentru energie nr. 1105/16.05.2013, si prin Ordinul ministrului delegat pentru energie nr. 691/05.08.2014 (“**Procesul**”).
3. Pe durata Procesului, SNN va dezvalui informatii confidentiale legate de Proiect.
4. Informatiile aferente tuturor etapelor Procesului vor avea un caracter confidential, cu exceptia celor facute publice de SNN la momentul publicarii anuntului pentru initierea Procesului sau la orice alt moment pe parcursul derularii Procesului.
5. Data fiind dezvaluirea acestor informatii, IP accepta obligatia de a mentine confidentialitatea acestora in conformitate cu termenii prezentului angajament (“**Angajamentul**”).
6. Angajamentul acopera intregul Proces incepand de la depunerea Scrisorilor de Exprimare a Interesului de catre Investitorii Interesati si pana la semnarea Actului Constitutiv si Acordului Investitorilor (asa cum sunt acesti termeni definiti in Regulamentul de desfăşurare a procesului de selectare a investitorilor pentru continuarea proiectului Unităţilor 3 si 4 CNE Cernavodă).

**IP SE ANGAJEAZA DUPA CUM URMEAZA**:

**1. DEFINITII**

In prezentul Angajament, in afara situatiilor in care contextul implica un alt inteles:

**Informatii Confidentiale** inseamna oricare si toate informatiile, materialele, datele si know-how-ul tehnic sau de afaceri ce privesc tehnologia, dar si operatiunile sau planurile de marketing sau de afaceri, incluzand rapoarte, proiecte, analize de piata, date de inginerie, specificatii si alte informatii furnizate de catre SNN sau comunicate sub orice forma, incluzand informatii comunicate in camera de date electronica sau prin telex, telefon, fax sau pe cale electronica.

**Reprezentanti** inseamna agenti, consultanti, directori, administratori sau angajati ai IP, ale caror cunostinte si cooperare sunt necesare desfasurarii Procesului.

Termenii utilizati cu majuscule in prezentul Angajament si care nu sunt definiti in mod separat sau diferit in Angajament vor avea intelesul definit in Regulamentul de desfăşurare a procesului de selectare a investitorilor pentru continuarea proiectului Unităţilor 3 si 4 CNE Cernavodă.

**2. OBLIGATII**

2.1 IP accepta ca Informatiile ce ii sunt dezvaluite sunt de natura confidentiala si se obliga in felul urmator:

(a) sa foloseasca Informatiile Confidentiale ce ii sunt dezvaluite numai in scopurile Procesului;

(b) in absenta consimtamantului prealabil scris al SNN sa nu vanda, comercializeze, publice sau dezvaluie sub orice forma Informatiile Confidentiale niciunei persoane, cu exceptia Reprezentantilor sai, si numai atunci cand Informatiile Confidentiale le sunt necesare acestora pentru indeplinirea obligatiilor din cadrul Procesului;

(c) inainte de a dezvalui Informatii Confidentiale Reprezentantilor sai, sa obtina consimtamantul Reprezentantilor respectivi de a se conforma cu termenii prezentului Angajament şi sa asigure conformarea cu termenii acestui Angajament;

(d) să răspundă pentru incalcarea termenilor prezentului Angajament de catre Reprezentantii săi; si

(e) sa mentina Informatiile Confidentiale separate de orice alt document sau registru al IP care nu are legătură cu Proiectul.

2.2 Obligatiile asumate in Clauza 2.1 nu privesc Informatiile Confidentiale care:

(a) erau publice la momentul in care au fost dezvaluite IP sau Reprezentantilor sai sau care din motive ce nu includ actiuni sau omisiuni ale IP sau ale Reprezentantilor săi, au devenit publice ulterior; sau

(b) urmeaza sa devina publice sau sa fie dezvaluite in conformitate cu legea, cu regulamente ale unei burse de valori sau in baza unei hotărâri judecătoreşti sau arbitrale, in masura in care dezvaluirea este ceruta de lege.

* 1. In cazul in care IP sau Reprezentantii sai sunt obligati prin lege sau prin acte obligatorii de natură judiciară, legislativă sau administrativă sa dezvaluie Informatii Confidentiale (inclusiv existenta unor discutii dintre SNN si IP cu privire la Proiect sau la Proces), atunci IP, in masura posibila date fiind constrangerile de timp, va notifica SNN prompt, iar anterior dezvaluirii necesare, se va consulta cu SNN si va folosi orice mijloc rezonabil posibil in conformitate cu legea aplicabila pentru a evita sau reduce dezvaluirea de Informatii Confidentiale.
	2. IP se obliga sa nu foloseasca Informatiile Confidentiale in orice mod pentru a atrage clienti, furnizori, angajati sau alti consultanti de la SNN sau de la viitoarea Societate de Proiect (de exemplu, pentru scopuri comerciale sau de afaceri si/sau pentru stabilirea unor relatii de munca sau in legatura cu acestea, cu oricare din persoanele mentionate in cadrul Procesului)**.** Aria geografică de aplicare a acestei clauze esteteritoriul României. Produsele şi serviciile relevante în contextul acestei clauze constă în producţia de energie electrică precum şi în orice alte activităţi desfăşurate de către viitoarea Societate de Proiect din momentul înfiinţării sale.

**3. FARA ANGAJEMENTE SAU GARANTII**

3.1 Natura si cuprinsul Informatiilor Confidentiale dezvaluite de SNN vor ramane proprietatea SNN si la unica discretie a SNN. Prezentul Angajament nu va fi interpretat drept conferind o licenta pentru oricare dintre brevetele sau drepturile de proprietate intelectuala sau industriala actuale sau viitoare ale SNN.

3.2 Membrii Echipei de Proiect (conform definiţiei din Regulamentul de desfăşurare a procesului de selectare a investitorilor pentru continuarea proiectului Unităţilor 3 si 4 CNE Cernavodă) nu garanteaza expres sau implicit ca Informatiile Confidentiale dezvaluite in conformitate cu acest Angajament sunt conforme, corecte sau complete. Niciunul dintre acestia nu va fi raspunzator in fata IP pentru primirea si utilizarea acestor Informatii Confidentiale, indiferent daca aceasta se datoreaza neglijentei lor ori altui fapt, iar IP renunta explicit la dreptul de a invinovati SNN.

3.3 SNN nu are obligatia sau angajamentul de a intra in discutii sau orice acord subsecvent sau de a furniza orice informatii cu privire la Proiect sau la Proces, prin simplul fapt al semnarii acestui Angajament de catre IP, al dezvaluirii, evaluarii sau analizei Informatiilor Confidentiale, iar acest Angajament nu constituie si nu va fi interpretat ca reprezentand o oferta.

**4. RESTITUIREA SAU DISTRUGEREA INFORMATIILOR CONFIDENTIALE**

IP se obliga ca, o data ce acest lucru este solicitat in scris de catre SNN sa indeplineasca prompt urmatoarele actiuni:

1. sa returneze sau sa distruga, in functie de ce este solicitat, toate Informatiile Confidentiale ce au fost furnizate si se gasesc pe un suport tangibil (inclusiv, dar fara a se limita la, computer, discuri de orice fel sau orice alt instrument, in masura in care este practic), si incluzand copii sau extrase ale acestora; si
2. sa returneze sau sa distruga, in functie de ce este solicitat, toate analizele, compilatiile, studiile sau documentele de orice alt tip ce au fost pregatite in legatura cu Proiectul si care reflecta orice Informatii Confidentiale, în măsura permisă de lege şi de politicile interne ale IP.

Obligatiile continute in prezentul Angajament raman valabile dupa distrugerea sau returnarea de Informatii Confidentiale.

**5. DURATA SI INCETARE**

Obligatiile de confidentialitate continute in acest Angajament acopera intregul Proces începând de la depunerea Scrisorilor de Interes de catre Investitorii Interesaţi si pana la semnarea Actului Constitutiv si Acordului Investitorilor.

In cazul unui Investitor Calificat care nu a fost declarat Investitor Selectat, obligatiile continute in prezentul Angajament acopera intregul Proces de la depunerea Scrisorilor de Interes de catre Investitorii Interesaţi si, până la expirarea unei perioade de 5 ani de la notificarea cu privire la nedeclararea ca Investitor Selectat.

**6. LEGEA APLICABILA**

Prezentul Angajament va fi reglementat si interpretat conform legii romane.

**7. ARBITRAJ**

Toate litigiile decurgand din prezentul Angajament sau in legatura cu el vor fi definitiv solutionate in conformitate cu Regulile de arbitraj ale Camerei Internationale de Comert (ICC Paris), de catre trei arbitri numiti in conformitate cu aceste Reguli de arbitraj.

Locul arbitrajului va fi orasul Viena. Limba procedurilor şi a hotărârii va fi limba engleza, iar documentatia va putea fi depusa atat in romana, cat si in engleza.

**8. NOTIFICARI**

Orice notificare trimisa de IP se va face conform regulilor detaliate in Regulamentul de desfăşurare a procesului de selectare a investitorilor pentru continuarea proiectului Unităţilor 3 si 4 CNE Cernavodă.

**9. NULITATI PARTIALE**

In cazul in care una din clauzele prezentului Angajament este declarata nula, ilegala sau inaplicabila in tot sau in parte pentru orice motiv, acest fapt nu va afecta legalitatea, valabilitatea sau aplicabilitatea celorlalte clauze ale acestui Angajament.

Data []

Pentru si in numele

[]

Semnatura: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Numele: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Functia: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_